Brojevi (TOB e.p. T.D.)/Pravilo za udaju žena koje baštine
Pravilo za udaju žena koje baštine

 36  1 Tad se predstaviše poglavari klana sinova iz Galada, sinovi Makirovi, sinovi Manasejevi, jedan od zadruga  sinova Josipovih. 
 2 Oni uzeše riječ pred Mojsijem i pred odgovornima, poglavarima plemena sinova Izraelovih » GOSPOD, rekoše oni, je zapovjedio mojem gospodaru da dade zemlju sinovima Izraelovim dijeleći ju ždrijebom. I moj gospodar je primio od GOSPODA zapovijed da dadne baštinu našeg brata Selofehada njegovim kćerima. 
 3 No, ako one uzmu čovjeka iz nekog drugog plemena sinova Izraelovih, njihova baština  bit će oduzeta iz baštine naših očeva i dodat će se onom plemenu u koje će one ući; ona će biti oduzeta od dijela baštine koja nam je pripala. 
 4 Kad bude došla za sinove Izraelove godina jubileja, njihova baština bit će pripojena  onoj od plemena u koje će one ući i bit će odvojena od baštine plemena naših otaca. «
 5 A Mojsije, po zapovijedi GOSPODOVOJ, dade sinovima Izraelovim slijedeće upute: » Sinovi plemena Josipovog imaju pravo. 
 6 Evo dakle zapovijedi koju daje GOSPOD glede kćeri Selofehadovih: one će se udati za onoga koji im odgovara pod uvjetom da to bude jedan čovjek iz plemena njihovog oca. 
 7 Tako među sinovima Izraelovim jedna baština neće prijeći iz jednog plemena u drugo; sinovi Izraelovi ostat će svaki spojen s baštinom plemena svojih otaca. 
 8 Svaka kćer  koja bude baštinila jedan dio u jednom od plemena  sinova Izraelovih moći će se udati samo za čovjeka iz zadruge plemena njenog oca. Tako svaki od sinova Izraelovih posjedovat će baštinu svojih otaca. 
 9 Jedna baština neće prijeći iz jednog u drugo pleme, već će plemena sinova Izraelovih ostati privržena svako svojoj baštini. «
 10 Kćeri Selofehadove učiniše kao što to GOSPOD bijaše zapovjedio Mojsiju. 
 11 Mahla, Tirsa, Hogla, Milka i Noa, kćeri Selofehadove, udat će se za sinove svojih stričeva. 
 12 One će se dakle udati za ljude koji pripadaju obiteljima sinova Manaseja, sina Josipova. A njihova baština ostat će u plemenu kojem pripadaše zadruga njihovog oca.
 13 Takve su zapovijedi i propisi koje GOSPOD propisa  sinovima Izraelovim po posredništvu Mojsijevom, u ravnicama Moaba, na obali Jordana, u visini Jerihona.

Brojevi (TOB e.p. T.D.)